Hrvatski sabor
20130613

I na kraju propisuje se i obveza vođenja elektronske evidencije o podacima radnika jer danom pristupanja EU prestat će važiti radna knjižica u onakvom obliku kako je mi poznajemo. Naime, to je logično jer Europska unija ne poznaje pojam takve radne knjižice i to je jednostavno usklađivanje s EU. Za provođenje ovog zakona nije potrebno osigurati dodatna sredstva u državnom proračunu RH budući da zakon nema utjecaja na njegove rashode. S obzirom da se predloženi zakon usklađuje sa propisima EU klub SDP-a smatra da postoje opravdani razlozi za hitno donošenje i podržavamo ove izmjene i dopune Zakona o radu. Zahvaljujem.